ธงชาติอินเดีย
(ดูทั้งสีแถบทั้งสีธรรมจักร)
ธงชาติสาธารณรัฐอินเดีย หรือ ติรังคา (Hindi: तिरंगा) คำนี้เป็นคำเดียวกับคำว่า "ไตรรงค์" ซึ่งเป็นชื่ออีกอย่างของธงชาติไทย แปลว่า "สามสี" เป็นธงสี่เหลี่ยมผืนผ้า กว้าง 2 ส่วน ยาว 3 ส่วน ภายในแบ่งเป็นแถบ 3 สี ตามแนวนอน ได้แก่ สีแสด สีขาว สีเขียว เรียงลำดับจากบนลงล่าง กลางแถบสีขาวมีรูปธรรมจักรของพระเจ้าอโศกมหาราชสีน้ำเงิน ภายในแบ่งกำเป็น 24 ซี่ วงธรรมจักรนั้นกว้างเป็น 3 ใน 4 ของความกว้างแถบสีขาว
แบบสีมาตรฐานของธงชาติอินเดียโดยประมาณตามระบบต่างๆ มีดังนี้
สีสีเว็บCMYKสีผ้า (Textile color)แพนโทน (Pantone) สีแสด#FF99330-50-90-0Saffron1495cสีขาว#FFFFFF0-0-0-0Cool Grey1c สีเขียว#138808100-0-70-30India green362c สีน้ำเงิน #000080100-98-26-48Navy blue2755c
ธงติรังคามีที่มาจากธงของพรรคคองเกรสแห่งอินเดียซึ่งเป็นองค์กรที่ก่อตั้งขึ้นเมื่อปี พ.ศ. 2398 เพื่อการเรียกร้องเอกราช สีแสดหมายถึงความกล้าหาญ เสียสละ สีขาวหมายถึงความบริสุทธิ์ สีเขียวหมายถึงความศรัทธาและความอุดมสมบูรณ์ ธรรมจักรมีกำ 24 ซี่ มาจากธรรมจักรในเสาอโศกที่เมืองสารนาถ อันเป็นสัญลักษณ์ของการเผยแผ่พระพุทธศาสนาในสมัยของพระองค์ แต่ในธงนี้ได้ใช้เป็นสัญลักษณ์แสดงถึงประวัติศาสตร์อันยาวนานของประเทศอินเดีย
ธงนี้ได้รับการยอมรับเป็นธงชาติสาธารณรัฐอินเดีย ในการประชุมเฉพาะกิจของสภาร่างรัฐธรรมนูญอินเดีย เมื่อวันที่ 22 กรกฎาคม พ.ศ. 2490 อันเป็นเวลา 2 สัปดาห์ก่อนหน้าการประกาศเอกราชจากสหราชอาณาจักรอย่างเป็นทางการ ในวันที่ 15 สิงหาคม ปีเดียวกัน
ธงชาติอินเดียเมื่อมีสภาพเก่าและขาดวิ่นชำรุดควรทำลายด้วยวิธีดังต่อไปนี้
นำไปฝังลงในพื้นดิน นำไปถ่วงให้จมลงแม่น้ำคงคา นำไปเผาไฟในที่รโหฐานให้เป็นเศษผงแล้วทำตามวิธีที่ 1 หรือวิธีที่ 2
Unknown parameter |unused_data= ignored (help) . .
ธงในประเทศอินเดีย ชนะ คณะ มนะ
หมวดหมู่:สัญลักษณ์ของประเทศอินเดีย อินเดีย หมวดหมู่:ธงในประเทศอินเดีย